**სსიპ აფხაზეთის N 22 საჯარო სკოლის**

**დაწყებითი კლასების პედაგოგის**

**ნინო კიკნაველიძის სამოდელო გაკვეთილის**

**რეფლექსია**

**2019 წლის 18 აპრილს IV კლასში ( საგანი : მათემატიკა. თემა - ორნიშნა რიცხვზე გამრავლება) ჩავატარე პრობლემაზე ორიენტირებული სამოდელო გაკვეთილი, რომლის მიზანი იყო: -ორნიშნა რიცხვზე გამრავლების ალგორითმის გააზრება შეკრების მიმართ გამრავლების დისტრიბუციულობის გამოყენებით ( მათ.IV.3 , მათ. IV.7 ) და მისი ჩართვა პრაქტიკული ამოცანების ამოხსნაში. ამით მოსწავლეები ისწავლიან პრობლემის არსის გაგება-გააზრებას, პრობლემის მოგვარების გზების დასახვას და პრობლემის გადაჭრას.**

**პრობლემის არსის გაგება-გააზრება და პრობლემის მოგვარების**

**უნარ-ჩვევები მოსწავლეს სჭირდება არა მხოლოდ მათემატიკის შესასწავლად, არამედ ცხოვრებაშიც.**

**გაკვეთილის გეგმის შედგენისას გათვალისწინებული მქონდა მისი შესაბამისობა ეროვნულ სასწავლო გეგმასთან.**

**გაკვეთილი წარიმართა გეგმის მიხედვით. გაკვეთილი დავიწყე საშინაო დავალების გამოკითხვით --- კითხვა-პასუხის რეჟიმით. შემოწმებისას დროის მოგების მიზნით თავად შევასრულე ყველა დავალება , რომელიც გაწერილი მქონდა გაკვეთილის გეგმის ბოლოს. ყველა აქტივობებისათვის გათვალისწინებული მქონდა განსაზღვრული დრო, რომელსაც ვიცავდი გაკვეთილის მსვლელობისას.**

**წინარე ცოდნის გააქტიურება მოვახდინე კითხვა-პასუხით. მოსწავლეებმა გაიხსენეს, რა არის გამრავლება? გამრავლების ტაბულა , რიცხვის ჯამზე გამრავლება და სხვა. მიპასუხეს კითხვებზე: როგორ წარმოვადგენთ ორნიშნა რიცხვებს სათანრიგო შესაკრებების ჯამის სახით? როგორ ვასრულებთ ერთნიშნა რიცხვზე ქვეშ მიწერით გამრავლებას? დაფაზე შევასრულეთ შესაბამისი მაგალითები.**

**ახალი მასალის ასახსნელად გამოვიყენე გონებრივი იერიში. სახელმძღვანელოს 42-ე გვერდზე მოცემული ამოცანა მოსწავლეს ამოვახსნევინე მისთვის ნასწავლი ხერხის გამოყენებით (სათანრიგო შესაკრებების ჯამის სახით დავშალეთ ერთ-ერთი თანამამრავლი, შემდეგ მოსწავლემ გამოიყენა რიცხვის ჯამზე გამრავლების ხერხი ) .**

**შემდგომ გაკვეთილის მასალიდან გამომდინარე ამოცანაში მოცემული იგივე რიცხვები მოსწავლეებს წარმოვუდგინე ქვეშ მიწერით და ავუხსენი გამრავლებისას სწორად ჩაწერის წესი. მოსწავლეები იყვნენ ყურადღებით და ადვილად მიხვდნენ . მოსწავლეებმა ჩემი დახმარებით შეასრულეს სავარჯიშოები სახელმძღვანელოდან (გ. გოგაშვილი, მათემატიკა , IV კლასი).**

**შესწავლილი მასალის განმტკიცებისათვის მოსწავლეები დავყავი წყვილებად (დაწყვილებისას გავითვალისწინე მოსწავლეთა შესაძლებლობები და ინტერესები). სავარჯიშოების მიწოდებისას გამოვიყენე ჩემი რესურსი „ ამანათი“. ყველა მოსწავლემ მიიღო მისთვის განკუთვნილი ამანათი . შესრულებული სამუშაო შევამოწმე პრეზენტაციით. პრეზენტატორები წყვილებმა თავად აირჩიეს.**

**გაკვეთილის ბოლოს მოსწავლეებს მივეცი საშინაო დავალება სახელმძღვანელოდან .**

**გაკვეთილის მთავარი მიზანი მიღწეულ იქნა წინარე ცოდნის გააქტიურებით, გონებრივი იერიშით .მუშაობის დროს ყველა მოსწავლე აქტიურად იყო ჩართული საგაკვეთილო პროცესში. ახალი მასალის განმტკიცება მოვახდინე დამოუკიდებელი მუშაობითა და პრეზენტაციით.**

**მოსწავლეები შევაფასე განმავითარებელი შეფასებით სიტყვიერად, შეფასების რუბრიკის ( სადაც გაწერილი მქონდა 3 აქტივობა) მეშვეობითა და მოსწავლეთა თვითშეფასების კითხვარებით ( მოსწავლეებმა ბარათები შეავსეს).**

**ვთვლი, რომ ჩემი სამოდელო გაკვეთილის მიზანი მიღწეულია.**

**მოსწავლეებს გამოუმუშავდათ პრობლემის არსის გაგება-გააზრების უნარ-ჩვევები, ისწავლეს პრობლემების მოგვარების გზების დასახვა და პრობლემის გადაჭრა. შეკრების მიმართ გამრავლების დისტრიბუციულობის გამოყენებით პრაქტიკული ამოცანების ამოხსნა. ასევე მოსწავლეებმა ისწავლეს სხვადასხვა შედგენილობის რიცხვებს შორის ურთიერთდამოკიდებულება გამრავლების მეთოდების გამოყენებით.**

**აგრეთვე , მიმაჩნია, რომ კოლეგებისთვისაც საინტერესო იყო ჩემი სამოდელო გაკვეთილი. რადგან გამოვიყენე დიფერენცირებული სწავლების ელემენტები(წყვილებად დაყოფისა და მუშაობის დროს) , ასევე სახალისო და საინტერესო იყო ამანათის გამოყენება, როდესაც მე ვიყავი ფოსტალიონის როლში და მოსწავლეები ელოდებოდნენ კუთვნილ ამანათს.**

**მე ვფიქრობ, რომ გაკვეთილზე დასახული მიზნები წარმატებით იქნა მიღწეული.**